Lauris Valters
Lauris Valters (dzimis 1984. gada 24. martā Saldū) ir latviešu dziedātājs, komponists, dzejnieks. Muzikālo karjeru sācis 1999. gadā, grupā “Ēnas” un 13 gadus bija tās vokālists. Pašreiz Lauris Valters muzicē un uzstājas dažādos koncertos gan viens, gan kopā ar saviem draugiem, muzikālajiem domubiedriem. Divus gadus Lauris Valters strādāja Latvijas Radio 5 — Pieci.lv, kur vadīja raidījumu “Pieci Retro”. No 2019. gada vasaras līdz 2021. gada rudenim L.Valters vadīja TV raidījumu "Izstāsti Latvijai".